Peter Aune

Peter Brostrup Aune (1884–1964) var en norsk lærer og politiker (V). Han var ordfører i Skatval herred fra 1946 til 1947.

 Liv og virke 
Han vokste opp på småbruket Ulvenaune på Utøy i Inderøy prestegjeld. Hans far, Johannes, var skredder og en fargerik personlighet. Moren døde tidlig. 

Han gikk Levanger lærerskole og Askov højskole, som var grundtvigiansk preget. Han arbeidet noen år som lærer i Ankenes, Åsen og Romedal. I 1914 ble han lærer ved Ragnheim skole på Skatval. Han ble også klokker i Skatval kirke.Biografiske opplysninger i Norske skolefolk, 1. og 2. utgave (1934, 1952).Vinge, Olav (red.) (2001). Skatval: Gårds- og slektshistorie, bind II, s. 59–61.

Aune var Skatvals ledende venstrepolitiker i sin tid i bygda. Han var medlem av Skatval kommunestyre i ti valgperioder, i perioden 1920–1922 som varaordfører og i perioden 1946–1947 som ordfører.Røkke, Olav (1928). Skatval Herad i 25 år: 1902–1926, s. 49. Han ble valgt til ordfører med støtte fra Arbeiderpartiets representanter.«P. Aune ny ordfører i Skatval», Stjørdalens Blad, 29. desember 1945. Arbeiderpartiet stilte egen ordførerkandidat i 1947.«Ordførervalg», Nidaros, 24. desember 1947.

Aune var ellers formann i Inntrøndelag krets av Norges Lærerlag, styremedlem i Inntrøndelag ungdomssamlag og dirigent for Songlaget Bygdaljom på Skatval.

Da Peter Aune pensjonerte seg som lærer i 1951, flyttet han og kona Sofie til Bruborg i daværende Frol herred ved Levanger.

 Referanser 

Kategori:Ordførere i Skatval
Kategori:Venstre-ordførere i Nord-Trøndelag
Kategori:Norske pedagoger
Kategori:Klokkere
Kategori:Norske fagforeningspersoner
Kategori:Personer fra Inderøy kommune